Z Á P I S N I C A

zapísaná v priebehu zasadnutia Obecného zastupiteľstva dňa 16. 11. 2015

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Žiadosť Slovenského zväzu telesne postihnutých
5. Voľba hlavného kontrolóra v obci
6. Rôzne
7. Diskusia

 8. Schválenie uznesenia

 9. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice Randu Pavla a Poliaka Rastislava.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce oboznámila prítomných so žiadosťou Slovenského zväzu telesne postihnutých ZO Bytča. Poslanci jednohlasne schválili poskytnutie finančného príspevku organizácii vo výške 35 eur.

K bodu 5:

Starostka obce oboznámila poslancov o vyhlásení voľby hlavného kontrolóra v obci. Poslanci sa rozhodovali medzi možnosťou voľby kontrolóra v obci verejným alebo tajným hlasovaním. Poslanci diskutovali o tom, ako voľba kontrolóra prebieha, či sú kandidáti prítomní a či sú už v súčasnej dobe kandidáti známi. Záujemcovia na kontrolóra obce môžu svoje žiadosti doručiť do 30. novembra 2015. Poslanci spoločne schválili, že voľba kontrolóra, ktorá prebehne 11. decembra 2015 o 17.00 hodine bude realizovaná verejným hlasovaním.

K bodu 6:

Starostka obce oboznámila prítomných poslancov, že im budú doručené mailovou poštou návrhy VZN i rozpočtu pre rok 2016, návrhy budú zverejnené a následne na zasadnutí OZ 11.12.2015 schválené. Svoje návrhy zmien a doplnkov môžu byť podávané na obecný úrad.

Starostka obce informovala prítomných o nutnosti výrubu drevín – líp na miestnom cintoríne, nakoľko sa budú hrobové miesta v budúcnosti vykopávať v poslednom rade, teda blízko drevín. Poslanci schválili návrh starostky obce a súhlasili, aby bola na obecný úrad Dolný Hričov doručená žiadosť o ich výrub.

Starostka obce informovala, že na Žilinskej ulici boli zdemontované stĺpy, na ktorých bol vedený verejný rozhlas. Je teda potrebné zhotovenie nového verejného rozhlasu na tejto ulici. Poslanci schválili vybudovanie rozhlasového vedenia v sume 1200 eur.

K bodu 7:

Pracovníčka M. Hulínová priebežne čítala uznesenia k jednotlivým bodom zasadnutia, ktoré prítomní schválili jednohlasne.

K bodu 8:

Starostka obce poďakovala prítomným za účasť.

Zapísala Miroslava Hulínová

16.11.2015

 Jarmila Dobroňová

 starosta obce

Overovatelia zápisnice: Rastislav Poliak ............................

 Pavol Randa ............................